Lektionsplan: Stauning eller Kaos

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1 lektion) | Forforståelse | Eleven kan bruge kanonpunkter til at skabe historisk overblik og sammenhængsforståelse | Eleven kan   * redegøre for kanonpunktet ”Kanslergadeforliget” i forhold til forudsætninger, forløb og følger | * Eleverne ser kanonfilmen ”Kanslergadeforliget” på historiekanon.com * Eleverne præsenteres for forløbets problemstillinger og læringsmål * Eleverne læser baggrundsartiklen ”Kanslergadeforliget” * Eleverne skriver en kort tekst, hvor de opsummerer, hvad de ved om kanonpunktet ” Kanslergadeforliget” |  |
| 2  (2 lektioner) | Personkarakteristik | Eleven kan målrettet læse historiske kilder og sprogligt nuanceret udtrykke sig mundtligt og skriftligt om historiske problemstillinger  Eleven kan udlede forklaringer på historiske forhold og forløb ud fra historiske scenarier | Eleven kan   * lave en personkarakteristik af Thorvald Stauning * forklare, hvorfor Stauning har opnået status som en af de ”Store Danskere” | * Eleverne ser dokumentaren ”Store Danskere – Stauning” * Lav en personkarakteristik af Stauning. Se ”Øvrige gode råd og kommentar”. |  |
| 3  (5 lektioner) | Analyse og produktion | Eleven kan analysere konstruktion og brug af historiske fortællinger med samtids- og fremtidsrettet sigte  Eleven kan identificere demokratiformer og andre styreformer  Eleven kan identificere ideologisk indhold i politiske udsagn og beslutninger | Eleven kan   * redegøre for, hvordan Hitler og Stauning blev opfattet i deres samtid. * identificere demokrati og andre styreformer * identificere ideologier * redegøre for, hvordan vi i dag opfatter de to statsministre * give forklaringer på, hvorfor der er opstået forskellige fortællinger og opfattelser om de to statsministre | * Eleverne arbejder sammen 2-3 om at lave en komparativ analyse af Stauning og Hitler * Arbejdet munder ud i et produkt af eget valg. Her er givet eksempler * GoAnimate eller Powtoon * Prezi * Storyjumper * Plancher * Video |  |

NB! 1 lektion = 45 min.

# Forslag til:

## Undervisningsdifferentiering

xx.

## Evalueringsformer

xx

## Bevægelse

xx

## Nærområdet som læringsrum

xx

# Øvrige gode råd og kommentarer

I modul 2 skal eleverne lave en personkarakteristik af Stauning. Før elevernes arbejde vil det dog være en god ide at forklare dem, hvad der menes med indre og ydre karakteristik. De vil ofte være bekendte med begreberne fra deres danskundervisning, men det en god idé at sikre sig, at eleverne har de nødvendige forudsætninger på plads.

Eleverne inddeles i et lige antal grupper med 3-4 elever i hver gruppe.

Eleverne laver personkarakteristikken på et stykke A3, hvor de tegner konturen af en mand. Uden for personen skriver eleverne de ydre karakteristikker og inden i personen skriver eleverne de indre karakteristikker. Eleverne afslutter arbejdet med at præsentere for en anden gruppe.

Bilag 1. Stauning og Hitler

Den 30. januar 1933 vågner danskerne op til nyheden om, at den danske regering i samarbejde med Venstre har indgået en historisk aftale som sikrer, at den varslede lockout ikke træder i kraft. Det er kanslergadeforliget, der er i hus. Samtidigt kan man i dagens avis læse, at der i Tyskland er valgt en ny rigskansler (statsminister), og hans navn er Adolf Hitler.

Det er tankevækkende, at mens man i Danmark i januar 1933 laver et stort og bredt forlig mellem socialdemokrater og venstre, så vælger befolkningen i Tyskland og andre steder i Europa en højreorienteret retning. Mens Danmark satser på kompromiser og samarbejde, vælger man i Tyskland noget helt andet.

Det I nu skal undersøge er, om der trods forskellene er så stor forskel på Hitler og Stauning og deres måde at føre valgkamp på og deres måde at blive opfattet på af befolkningen.

Der er anslået en cirka-tid på, hvor lang tid I skal bruge på den enkelte undersøgelse. I alt er der afsat 3 lektioner til arbejdet. Bagefter skal I lave et produkt, og den er der afsat 2 lektioner til at lave og dele med læreren. Ved alle opgaveformuleringerne er der skrevet ”statsministeren”. Med dette menes der, at I skal undersøge henholdsvis Stauning og Hitler (de er begge statsministre fra 1933)

|  |  |  |
| --- | --- | --- |
|  | Thorvald Stauning | Adolf Hitler |
| Baggrund |  |  |
| Valgplakater |  |  |
| Politiske sange |  |  |
| Befolkningens syn på deres leder |  |  |
| Styreform |  |  |
| Synet på statsministeren i dag |  |  |
| Forklaring på synet i dag |  |  |

1. Undersøg hvilken barndom og liv de to mænd har haft, før de blev statsministre. Læg vægten på sociale og økonomiske forhold (20 min)
2. Find valgplakater som indeholder billeder af statsministeren og noget tekst. Lav en analyse af plakaterne og find frem til, hvad deres hovedbudskab er. (20 min)
3. Undersøg sangenes oprindelse og anvendelse og lav en analyse af indholdet i sangen. Find udtryk for ideologier i sangene (40 min).
   * Lied der Deutschen: <https://da.wikipedia.org/wiki/Lied_der_Deutschen>
   * Danmark for folket: <http://www.kenielsen.dk/sange/dk_for_folket.asp>
4. Undersøg hvad de to statsministre kaldes af befolkningen (10 min)
5. Undersøg statsministerens syn på styreformer (15 min)
6. Hvilket syn har vi på statsministeren i dag? (10 min)
7. Hvorfor har vi dette syn på statsministeren i dag? (20 min)